Piramide-regsman dié week tronk toe | Netwerk24
Skietery in Pretoria: Omstander 'vrees vir sy lewe'
Toe die skote begin klap, het hy vir sy lewe gevrees, vertel 'n kosverkoper wat Woensdagoggend in Pretoria sowat 100 m van die skermutseling tussen polisielede en verdagtes sake gedoen het.
Die Valke het Woensdag toegeslaan op twee huise in die luukse Silver Lakes- en Willow Acres-landgoed in Pretoria-Oos en twee vroue in hegtenis geneem in verband met steroïde.
Oud-Griekwa wil Stonehouse reg bewys
Nadat Pieter Jansen van Vuren twee jaar gelede nog Griekwas aangevoer het, het hy stelselmatig in onguns verval – en nou in Mpumalanga is hy besig om die stukke van sy rugbyloopbaan op te tel.
Mishandeling: SA gimnastiek stel kommissie aan
Suid-Afrikaanse gimnastiek het sy stem gevoeg by 'n wêreldwye veldtog om protes aan te teken teen die jare lange kultuur van fisieke en emosionele mishandeling van gimnaste.
Kings se Sexton nog in Ierland 'gestrand'
Die Southern Kings wag nog vir hul Ierse slot Jerry Sexton om in Port Elizabeth aan te meld.
Die nasionale energiereguleerder van Suid-Afrika (Nersa) wil appèl aanteken teen 'n onlangse hofuitspraak ten gunste van Eskom.
Die Suid-Afrikaanse Buro vir Standaarde (SABS) het onlangs nuwe vereistes vir kragproppe uitgereik, waaronder 'n verpligte nuwe simbool wat op alle pasproppe ("adaptors") moet verskyn.
Chris Karsten se Man uit die dode: Hoofstuk 8
Suid-Afrikaners het Woensdagaand in hul huise, tuine en ondernemings 'n rooi lig laat skyn om solidariteit met die sukkelende kunstebedryf te betoon.
Piramide-regsman dié week tronk toe
Deur Jeanne-Marié Versluis 26 Julie 2020 00:04
'n Prokureur wat beleggers oorreed het om geld in sy broer se piramideskema te stort, moet Woensdag in Port Elizabeth vir ses jaar tronkstraf aanmeld.
Marinus Christo Horn
Net drie van die 52 beleggers het hul geld teruggekry.
Marinus Christo (Rinus) Horn, wat van die prokureursrol geskrap is, het aan die piramideskema van sy broer, Roche, deelgeneem. Dié is intussen dood.
'n Landdros het Rinus in 2016 tien jaar tronkstraf opgelê, maar dit is vroeër vandeesmaand op appèl in die hooggeregshof in Makhanda tot ses jaar verminder.
In dié verrigtinge het hy die hof probeer oorreed sy broer was 'n swendelaar wat hom mislei het.
Die hooggeregshof het egter voorverlede week bevind Rinus het geweet hoe die skema werk én dat hy willens en wetens sy prokureursfirma se trustrekening vir die skema se transaksies gebruik het om dit wettig te laat lyk.
Rinus se prokureur, Mark Nettelton van Makhanda, het aan Rapport gesê sy kliënt sal hom Woensdag in Port Elizabeth aanmeld om sy vonnis uit te dien.
Regter Murray Lowe het Rinus op 14 Julie vrygespreek op tien aanklagte van onder meer geldwassery en bedrog, maar hy bly skuldig op 50 aanklagte.
Die Horn-broers is in 2016 ná 'n jare lange strafsaak deur 'n landdros gevonnis. Roche het destyds 15 jaar tronkstraf gekry.
Die twee is aangekla van rampokkery, geldwassery en bedrog wat tussen Mei 2000 en Januarie 2001 gepleeg is.
Roche het destyds 'n drankwinkel in Silver Lakes, Pretoria-Oos, besit en Rinus 'n suksesvolle regsfirma in Port Elizabeth.
Luidens Lowe se uitspraak het Roche sy broer gevra om "oorbruggingskapitaal" van R2 miljoen by beleggers te werf sodat sy winkel geleenthede kon benut wat geskep is deur die toetrede tot die plaaslike mark deur die energiedrankiereus Red Bull.
Die groot lokaas wat Roche voor moontlike beleggers se neus geswaai het, was 'n winsgewende kontrak wat hy kwansuis met Red Bull sou sluit. Elke belegger is rente van 10% per maand op sy belegging beloof. Die geld sou glo gebruik word om die verkoop van drank en sigarette teen heelwat minder as die markprys te subsidieer.
Van die Red Bull-kontrak het daar niks gekom nie – iets waaroor Rinus geswyg het – maar die handel in drank en tabak het voortgegaan. Die Horn-broers het voorgegee dat dit winsgewend is, terwyl hul verliese van meet af aan groot was, het Lowe bevind.
Rinus was die skema se prokureur en sou ook die rente aan beleggers uitbetaal. Hy het hulle geflous deur 'n skematiese voorstelling van die sakeplan te doen waarvoor hy volgens Lowe diepte-kennis van die skema moes gehad het.
Die onderneming self het geen bankrekening gehad nie – wat die rooi ligte moes laat flikker het. Die geld het eerder deur Rinus se regsfirma se trustrekening gevloei. Baie beleggers het rente gekry wat betaal is uit nuwe beleggers se inbetalings – die wese van 'n piramideskema – maar almal behalwe drie het hul geld verloor. Uiteindelik het 52 beleggers R1,5 miljoen in die trustrekening inbetaal.